Χερτζ

Με το όνομα χερτζ ή χερτς ονομάζεται στη Φυσική, η μονάδα μέτρησης συχνότητας οποιουδήποτε σύντομου περιοδικού φαινομένου. Η μονάδα, που συμβολίζεται διεθνώς με τα λατινικά γράμματα Hz, αφορά περίοδο ενός δευτερολέπτου και είναι ίση με «ένα κύκλο ανά δευτερόλεπτο». Με πιο απλά λόγια, συχνότητα ενός χερτζ σημαίνει ότι το φαινόμενο που μελετάμε συμβαίνει μια φορά το δευτερόλεπτο, ή διαφορετικά ότι μια πλήρης ταλάντωση ολοκληρώνεται σε χρόνο ενός δευτερολέπτου. Το χερτζ ανήκει στο Διεθνές Σύστημα Μονάδων μέτρησης.

Σε μονάδες χερτζ μετρώνται οι συχνότητες τόσο των μηχανικών περιόδων όπως οι ταλαντώσεις, τα κύματα κ.λπ. όσο και των εναλλασσόμενων ηλεκτρικών ρευμάτων, των ηλεκτρομαγνητικών κυμάτων (φως, ραδιοκύματα κ.λπ) καθώς και των ηχητικών κυμάτων.

Το όνομα της μονάδας αυτής προτάθηκε στην αρχή της δεκαετίας του 1920 από Γερμανούς φυσικούς προς τιμή του μεγάλου φυσικού του 19ου αιώνα, του Χάινριχ Χερτζ, που εργάστηκε πάνω στα ηλεκτρομαγνητικά κύματα. Η μονάδα τέθηκε σε ισχύ από την Διεθνή Ηλεκτροτεχνική Εταιρεία τον Οκτώβριο του 1933 προς αντικατάσταση της προηγούμενης ισότιμης μονάδας «κύκλος ανά δευτερόλεπτο» που συνεχίζει παρά ταύτα να χρησιμοποιείται μέχρι και σήμερα.Κ.Σ

Σημειώνεται ότι σε κάποιες σπάνιες περιπτώσεις χρησιμοποιείται αντ΄ αυτών και η μονάδα φρενέλ (Fresnel), η οποία είναι πολλαπλάσια του χερτζ, και της οποίας μία μονάδα ισούται με 1012 Hz.
   Πολλαπλάσιες μονάδες Χερτζ Ονομασία  Κύκλοι ανά δευτερόλεπτο  Σύμβολο  Ισοδυναμία 1 χερτζ  1  1 Hz  - 1 κιλοχέρτζ  1.000  1 KHz  1.000 Hz 1 μεγαχέρτζ  1.000.000 (106) 1 MHz   1.000 KHz 1 γιγαχέρτζ  1.000.000.000 (109)  1 GHz  1.000 MHz 1 τεραχέρτζ  1.000.000.000.000 (1012)  1 THz   1.000 GHz 1 πέταχερτζ  1.000.000.000.000.000 (1015) 1 PHz  1.000 THz 1 έξαχερτζ  1.000.000.000.000.000.000 (1018) 1 EHz  1.000 PHz 1 ζέταχερτζ  1.000.000.000.000.000.000.000 (1021) 1 ZHz  1.000 EHz 1 γιόταχερτζ  1.000.000.000.000.000.000.000.000 (1024) 1 YHz  1.000 ZHz

 Ιστορία 
Το Χερτζ ονομάστηκε έτσι προς τιμήν του Γερμανού φυσικού Χάινριχ Χερτζ (Heinrich Hertz, 1857-1894), ο οποίος έκανε σημαντικές επιστημονικές ανακαλύψεις στην ηλεκρομαγνητική επιστήμη. Το όνομα καθιερώθηκε από την Διεθνή Ηλεκτροτεχνική Επιτροπή το 1930."IEC History". Iec.ch. 1904-09-15. Retrieved 2012-04-28. Υιοθετίθηκε απο την Γενική Διάσκεψη Μετρών και Σταθμών (Conférence générale des poids et mesures) το 1960, αντικαθιστώντας την προηγούμενη μονάδα μέτρησης, κύκλοι ανά δευτερόλεπτο, μαζί με τα σχετικά πολλαπλάσια του, (kc/s, Mc/s και kMc/s).Ο όρος κύκλους ανά δευτερόλεπτο αντικαταστάθηκε σε μεγάλο βαθμό από τον Χερτζ τη δεκαετία του 1970.

 Εφαρμογές 

 Δόνηση 
Ο ήχος ταξιδεύει κατά μήκος ενός κύματος το οποίο δημιουργείται από τις ταλαντώσεις της πίεσης. Οι άνθρωποι αντιλαμβάνονται την συχνότητα των ηχητικών κυμάτων. Κάθε μουσική νότα αντιστοιχεί σε μια συγκεκριμένη συχνότητα, η οποία μπορεί να μετρηθεί σε χερτζ. Το αυτί ενός βρέφους μπορεί να αντιληφθεί συχνότητες που κυμαίνονται απο 20 χερτζ μέχρι 20.000 χερτζ: ο μέσος ενήλικος μπορεί να ακούσει ήχους ανάμεσα στα 20 χερτζ και 16.000 χερτζ.Ernst Terhardt (2000-02-20). "Dominant spectral region". Mmk.e-technik.tu-muenchen.de. Retrieved 2012-04-28.Το φάσμα των υπερήχων υψηλής έντασης και άλλων φυσικών δονήσεων όπως μοριακές δονήσεις εκτείνεται στην περιοχή των μεγαχέρτς και πάνω.

Παραπομπές

Κατηγορία:Μονάδες συχνότητας
Κατηγορία:Παραγόμενες μονάδες του SI